અંગત વર્તુળોમાં વાયરલ થયેલી ઑડિયો ક્લિપ અને ફોટોએ લોકોની ભાવનાને ઠેસ પહોંચાડી છે.ઑડિયો ક્લિપમાં સાધુએ તેના મુખે જ મુંદરાની એક છોકરીએ પોતાને વારંવાર ફોન કરી પરિચય કેળવ્યો હોવાનું કબૂલ્યું છે. તો, અન્ય એક છોકરીને તે ‘ભેંસ’ના ઉપનામે બોલાવતો હોવાનું જણાવે છે. એટલું જ નહીં, હવસલીલામાં આડખીલી બનતાં એક શખ્સને મંદિરવટો અપાવવામાં પણ તેની ભૂમિકા હોવાનું તેણે કબૂલ્યું છે. ત્રણ પૈકી બે યુવતીનો પરિચય પોતાને ઈન્સ્ટાગ્રામ મારફત થયો હોવાનું યુવાસાધુ જણાવે છે. જો કે, ઑડિયો ક્લિપ એડીટેડ હોવાનું અને પસંદગીની વાતચીતના ટૂકડા જોડી રજૂ કરાઈ હોવાનું પણ વર્તાઈ આવે છે. ઑડિયો ક્લિપ સાથે ત્રણેય છોકરીઓનો ફોટો અને તે પૈકી બે છોકરીઓના અર્ધનગ્ન ફોટો પણ વાયરલ થયાં છે.